Mal for prosjektbeskrivelse - for søknader om midler til 2-årig forskningsprosjekt fra Helse Møre og Romsdal  
(Basert på Samarbeidsorganet Helse Midt og Felles forskningsutvalg sine maler)

Formatkrav:

- Prosjektbeskrivelsen skal være kortfattet og skrives på norsk eller engelsk

* Sidetallsbegrensning: maks. 10 sider inkludert figurer/tabeller og referanseliste
* Alle punkter i prosjektbeskrivelsen må besvares utfyllende. Henvisninger til noe som er skrevet i andre innsendte søknader er ikke tillatt
* Skrifttype: tilsvarende Arial 11 pkt eller Times New Roman 12 pkt, enkel linjeavstand, min. 2 cm marger. For referanseliste og figurtekst kan skriftstørrelse 9 benyttes
* Prosjektbeskrivelsen lastes opp som vedlegg i PDF-format

# Prosjekttittel

Tittelen skal svare til prosjektets innhold. Den skal bestå av maks. 150 tegn.

## Tilknytning til andre søknader i utlysningen (dersom relevant)

Dersom denne søknaden er en av flere søknader som er knyttet til ett og samme prosjekt, skal du oppgi tittel på disse søknadene samt kort beskrive hvordan de er relatert til hverandre og hva som er delprosjektenes unike bidrag.

# Innledning

Innledningen skal gi en kort beskrivelse av bakgrunnen for prosjektet og de sentrale kunnskapsutfordringene innen fagfeltet:

* Kunnskapsstatus for fagfeltet
* Fagfeltets største kunnskapsutfordringer, både nasjonalt og internasjonalt
* Bakgrunnen for prosjektet
* Forskningsprosjektets betydning for fagfeltet
* Originalitet
  1. Nytteverdi for pasientbehandling

Gi en redegjørelse for prosjektets betydning/nytteverdi for pasientbehandling på kort eller lang sikt og/eller sykdomsforebygging og/eller helsetjenestens organisering og kvalitet. Beskriv spesielt hvem forskningen vil ha betydning for og hvordan resultatene fra arbeidet kan komme til nytte.

* 1. Kompetansebygging

Utdyp hvorvidt prosjektet bidrar til følgende:

* Styrking av fagfeltet
* Nødvendig kompetanseheving i helsetjenesten
* Utvikling av metodekunnskap og/eller teknikker

# Problemstillinger og mål

Problemstillinger og/eller hypoteser i prosjektet skal framstilles klart med relasjon til hoved- og delmål. Målene bør være klart definerte, konkrete og etterprøvbare. Gi en beskrivelse av:

* Problemstillinger og/eller hypoteser
* Kortsiktige og langsiktige mål
* Hvilke resultater som forventes oppnådd i løpet av prosjektperioden, for eksempel:
  + Nødvendig kompetanseheving i helsetjenesten
  + Utvikling av kliniske metoder/teknikker

# Plan for gjennomføring

## Studiedesign, metodevalg og analyser

Redegjør for de vitenskapelige metoder som blir brukt. Metodevalgene skal begrunnes, og det skal framgå hvordan de er egnet til å besvare problemstillingene og/eller hypotesene. Det bør gjøres en beregning av statistisk styrke for å besvare problemstillingen der dette er relevant.

## Organisering og samarbeid

Prosjektbeskrivelsen skal inneholde en oversikt over prosjektets organisering og samarbeidskonstellasjoner. Alle aktive samarbeidspartnere i prosjektet skal føres opp som deltakere. Gi en beskrivelse av:

* + - Prosjektets organisering og evt. plassering i forskningsgruppe
    - Forskningsmiljøets kompetanse, infrastruktur og ressurser som har betydning for gjennomføring av prosjektet.
    - Omfang av eksternt/ regionalt/ nasjonalt/ internasjonalt samarbeid i prosjektet
    - Beskriv hvordan prosjektet vil bidra til å styrke samarbeidet mellom klinikk og universitet- og høyskole-sektoren.

## Aktivitetsplan

Aktivitetsplan/fremdriftsplan for prosjektet, som gir en oversikt over de aktivitetene som må gjennomføres for å oppnå prosjektets hoved- og delmål. Om det er nødvendig å gi en mer detaljert beskrivelse av fremdriftsplanen, kan dette legges ved søknaden.

## Plan for publisering og formidling

Beskriv plan for:

* + - Formidling; publikasjoner, artikler, websider, foredrag, populærvitenskapelig formidling m.m.

## Plan for implementering

Gi en beskrivelse av:

* + - hvordan ny kunnskap kan tas i bruk i tjenesten
    - plan for implementering av resultatene fra forskningsprosjektet

## Budsjett (vedlegg til prosjektbeskrivelsen)

Budsjettet skal gi en tydelig oversikt over kostnadsrammene, samsvare med prosjektets mål og innhold. I tillegg til søknadssum skal det inkluderes eventuelle bevilgninger- og søknader i behandling fra andre finansieringskilder som er tilknyttet prosjektet. Detaljert budsjett legges ved prosjektbeskrivelsen.

# Brukermedvirkning

Redegjør for hvordan du i dette prosjektet oppfyller kravet om brukermedvirkning. Brukermedvirkning i forskning skal gi merverdi i forskningen. Merk at brukermedvirkning i forskning betyr å involvere brukere i forskingsarbeidet, ikke som studieobjekter, men som rådgivere, samarbeidspartnere, medforskere eller som representanter/observatører i forskningsgrupper eller andre organ som legger til rette for- og som gjør vedtak om forskning.

* Redegjør for hvordan brukermedvirkning kan gjøre forskningsprosjektet bedre
* Beskriv hvordan brukere er involvert- eller planlagt involvert i planlegging og gjennomføring av prosjektet. NB! Ikke oppgi navn og/eller diagnoser på dine brukermedvirkere.
* Dersom brukermedvirkning ikke er relevant for prosjektet skal dette begrunnes Lenke: [Nasjonal veileder for brukermedvirkning i helseforskning i spesialisthelsetjenesten](https://helse-midt.no/Documents/2018/RHF-enes%20veileder%20BMV%20i%20forskning.pdf)

# Etikk

Redegjør for eventuelle etiske problemstillinger tilknyttet forskningsprosjektet, og hvordan de håndteres i forskningsarbeidet. Dersom det ikke er etiske problemstillinger forbundet med ditt forskningsprosjekt, må dette begrunnes.

# Innovasjonspotensial – valgfritt punkt

Dette punktet gjelder kun søkere som vurderer at prosjektet har innovasjonspotensial. Det skal ikke inkluderes en beskrivelse av dette, dersom prosjektet ikke har innovasjonspotensial. Helse Møre og Romsdal HF ønsker å identifisere mulig innovasjonspotensial i forsknings- og utviklingsprosjekter, og vil kunne gi tilbud om oppfølging til prosjekter som oppgir slikt potensial. Gi en kort beskrivelse av eventuelt innovasjonspotensial i prosjektet.

# Referanser

Referanselisten skal henvise til litteratur som underbygger det faglige innholdet i prosjektet.